MTC พุ่ง 4% รับกำไรปี 62 ตามคาด โบรกฯเชียร์ซื้อเป้า 77 บ. ลุ้นผลงานปีนี้โตต่อ
MTC พุ่ง 4% รับกำไรปี 62 ตามคาด โบรกฯเชียร์ซื้อเป้า 77 บ. ลุ้นผลงานปีนี้โตต่อ ล่าสุดอยู่ที่ 67.25 บาท บวก 2.50 บาท หรือ 3.86% มูลค่าซื้อขาย 225.30 ล้านบาท
MTC พุ่ง 4% รับกำไรปี 62 ตามคาด โบรกฯเชียร์ซื้อเป้า 77 บ. ลุ้นผลงานปีนี้โตต่อ ล่าสุดอยู่ที่ 67.25 บาท บวก 2.50 บาท หรือ 3.86% มูลค่าซื้อขาย 225.30 ล้านบาท
19 ก.พ. 2563

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC อยู่ที่ 67.25 บาท บวก 2.50 บาท หรือ 3.86% สูงสุดที่ 67.50 บาท ต่ำสุดที่ 65 บาท ด้วยมูลค่าซื้อขาย 225.30 ล้านบาท

โดย ราคาหุ้น MTC ปรับตัวขึ้น หลังรายงานผลการดำเนินงานงวดประจำปี 2562 และงวดไตรมาส 4/62 มีกำไรเพิ่มขึ้นตามคาด
ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อ” MTC ราคาเป้าหมาย 77 บาท/หุ้น อิง PBV ปี 2563 ที่ 7.9 เท่า  โดยบริษัทรายงานกำไรสุทธิไตรมาส 4/62 ที่ 1,131 ล้านบาท เติบโต 13% เมื่อเทียบจากปีก่อน และเติบโต 5% เมื่อเทียบจากไตรมาสก่อน ใกล้เคียงกับที่บล.เคทีบี (ประเทศไทย) และตลาดคาด จากสินเชื่อขยายตัวที่ 26% เมื่อเทียบจากปีก่อน และเติบโต 5% เมื่อเทียบจากไตรมาสก่อน ตามสาขาที่เพิ่มขึ้น ณ สิ้นไตรมาส 4/62 อยู่ที่ 4,107 แห่ง
ทั้งนี้ loan/branch ปรับตัวเพิ่มขึ้นเป็น 14.69 ล้านบาท สะท้อนให้เห็นถึงความต้องการเข้าถึงแหล่งเงินทุนของรากหญ้าที่เพิ่มขึ้นจากสภาพเศรษฐกิจที่ชะลอตัว ทั้งนี้คงกำไรสุทธิปี 2563 ที่ 5.7 พันล้านบาท เติบโต 35% เมื่อเทียบจากปีก่อน หนุนโดยจำนวนสาขาที่จะเปิดเพิ่มขึ้นเป็น 4.7 พันแห่ง